open-index/open-wikipedia-markdown huggingface dataset:
Magneton

**Magneton a. s.** on tšekkiläinen ajoneuvojen sähkölaitteita valmistava yritys. Sen tuotevalikoiman perustan muodostavat vaihtovirtalaturit, käynnistysmoottorit, releet ja sulakkeet. Pääasiakaskuntaan lukeutuu henkilö-, kuorma- ja linja-autotehtaita sekä työkoneiden valmistajia; esimerkiksi VAG, AvtoVAZ, Tatra, Karosa, John Deere, Case New Holland ja Zetor. Yritys sijaitsee Määrin Kroměřížissa ja työllisti vuonna 2008 yli 800 henkilöä.

## Historia

Yrityksen perusti Ignác Lorenc yhtiökumppaniensa kanssa vuonna 1926. Vuonna 1932 yritys alkoi valmistaa sähkölaitteita autoteollisuuden tarpeisiin. Asiakkaat olivat tšekkoslovakialaisia autotehtaita, kuten Aero, Wikov, Škoda ja Tatra. Magneton siirtyi osaksi Zbrojovka Brnota vuonna 1938. Toisen maailmansodan jälkeen yrityksestä tuli osa valtio-omisteista PAL-ryhmää (*Příslušenství Automobilů a Letadel*; Auto- ja Lentokoneteollisuuden Varusteet). Vuonna 1950 PAL, Motor-Union ja Lorenz yhdistettiin; uuden yrityksen nimeksi tuli **PAL Magneton**. Yritys toimi kolmella paikkakunnalla: Kroměřížissa, Valašské Kloboukyssa ja vuodesta 1958 alkaen Morkovicessa.

Vaihtovirtalaturien sarjavalmistus alkoi 1966 ja vuonna 1970 aloitettiin kärjettömien sytytysjärjestelmien valmistus Tatran edustusautoja varten; PAL Magneton oli eräs ensimmäisistä tämän alan valmistajista.

Tšekkoslovakian hajottua vuonna 1993 yritys perusti Magneton Slovakia spol s.r.o.:n jatkamaan toimintaa Slovakiassa. PAL Magnetonista muodostettiin osakeyhtiö Magneton a. s. seuraavana vuonna. Samalla yritys aloitti uudenlaisten alennusvaihteella varustettujen käynnistysmoottorien valmistuksen.

## Lähteet

## Aiheesta muualla
* Magneton a. s., kotisivu
Justin Long

**Justin Jacob Long** (s. 2. kesäkuuta 1978 Connecticut) on yhdysvaltalainen näyttelijä. Parhaiten hänet tunnetaan rooleista elokuvissa *[[Jeepers Creepers]]*, *[[Dodgeball]]*, *[[Waiting – luuserit liemessä]]*, *[[Die Hard 4.0]]*, *[[Jätä se!]]* ja *[[Drag Me to Hell]]* sekä NBC:n sarjasta *[[Ed (televisiosarja)|Ed]]*.

## Perhetausta
Long syntyi Fairfieldissä, Connecticutissa, ja hänet kasvatettiin roomalaiskatolisessa perheessä. Hänen äitinsä on näyttelijä, joka näyttelee pääasiassa teatterissa. Hänen isänsä on filosofi ja latinan professori Fairfield Universityssä. Longilla on kaksi veljeä.

## Filmografia

## Aiheesta muualla

* 
*
TUL:n pesäpallomestaruus 1968

**Työväen Urheiluliitto ratkaisi pesäpallomestaruutensa vuonna 1968** cup-kilpailussa. Voiton vei Jyväskylän Lohi seuraavalla kokoonpanolla: Kari Martikainen, Seppo Kauppila, Seppo Kokkonen, Juhani Oikarinen, Timo Kotanen, Heikki Hämäläinen, Pekka Lehtonen, Risto Noronen, Voitto Tuunainen, Markku Märsky ja Ismo Hämäläinen.

## Lopputurnaus

19-vuotisten mestaruuden voitti Jokioisten Koetus ja 17-vuotisten Jyväskylän Lohi. Naisten mestaruutta ei ratkaistu.

## Lähteet

* Fokus Urheilu 2 sivu 302
* TUL:n toimintakertomus 1968
Turkmenistan olympialaisissa

**[[Turkmenistan]]** osallistui itsenäisenä valtiona **[[olympialaiset|olympialaisiin]]** ensimmäisen kerran Atlantassa 1996 ja on ollut mukana kaikissa kesäolympialaisissa sen jälkeen. Talvikisoihin maa ei ole osallistunut. Vuonna 1992 turkmenistanilaisurheilijat kilpailivat yhdistetyllä joukkueella Georgian ja muiden IVY:n jäsenmaiden kanssa, tätä ennen maa oli osa Neuvostoliittoa.

Turkmenistan ei ole saavuttanut toistaiseksi yhtään olympiamitalia. Pistesijalle, eli kahdeksan parhaan joukkoon, ylsi ensimmäisenä ampuja Igor Pirekejev, joka oli seitsemäs pienoiskiväärin makuuasentokilpailussa Sydneyssä 2000. Umurbek Bazarbayev on sijoittunut miesten painonnoston höyhensarjassa seitsemänneksi Ateenassa 2004 ja kuudenneksi Lontoossa 2012. Tolkunbek Hudaybergenov oli samassa painoluokassa seitsemäs Pekingissä 2008.

## Lähteet
Tadžikistan olympialaisissa

**[[Tadžikistan]]** osallistui **[[olympialaiset|olympialaisiin]]** itsenäisenä valtiona ensimmäisen kerran Atlantassa 1996 ja on ollut mukana kaikissa kesäolympialaisissa sen jälkeen. Vuonna 1992 maan urheilijat kilpailivat yhdistetyllä joukkueella Georgian ja muiden IVY:n jäsenmaiden kanssa, tätä ennen maa oli osa Neuvostoliittoa. Talvikisoihin maa on osallistunut yhden alppihiihtäjän joukkueella Salt Lake Citystä 2002 lähtien. Tadžikistanin ainoa olympiavoittaja on vuoden 2016 kesäolympialaisten moukarinheiton voittanut Dilshod Nazarov.

## Mitalit lajeittain

## Mitalit olympialaisittain

## Olympiamitalistit

## Lähteet
Sergei Novikov (matemaatikko)

**Sergei Petrovitš Novikov** (, 20. maaliskuuta 1938 Gorki, Venäjän SFNT, Neuvostoliitto – 6. kesäkuuta 2024) oli venäläinen matemaatikko. Hän tutki algebrallista topologiaa ja itseään vahvistavien aaltojen teoriaa. Novikov palkittiin Fieldsin mitalilla vuonna 1970.

Novikovin isä oli Pjotr Novikov, joka antoi negatiivisen vastauksen ryhmien sanaongelmaan. Hänen äitinsä Ljudmila Keldyš ja enonsa Mstislav Keldyš olivat myös matemaatikoita.

Hän oli Academia Europæan jäsen vuodesta 1990 alkaen.

## Palkinnot
*Leninin palkinto (1967)
*Fieldsin mitali (1970)
*Lobatševskin mitali (1981)
*Wolfin palkinto (2005)

## Lähteet

## Aiheesta muualla
* Kotisivu Steklovin matemaattisen instituutin sivustolla
Andrew Bynum

**Andrew Lee Bynum** (s. 27. lokakuuta 1987, Plainsboro, New Jersey) on yhdysvaltalainen koripalloilija, joka on vapaa agentti. Hän voitti Los Angeles Lakersissa NBA:n mestaruuden vuonna 2009.

## NBA-ura

Bynum aloitti ammattilaisuransa Los Angeles Lakersissä, joka varasi hänet  ensimmäisen kierroksen sijalla kymmenen. Samana vuonna Bynum syrjäytti Jermaine O'Nealin kaikkien aikojen nuorimpana NBA-pelaajana. Kauden 2007–2008 Bynum oli sivussa loukkaantumisen vuoksi, mutta palasi seuraavalla kaudella loukkaantuakseen jälleen. Hän kuitenkin toipui ja pelasi Lakersin miehistössä sen voittaessa mestaruuden. Hän oli voittamassa NBA:n mestaruutta myös vuonna 2010. 

Elokuussa 2012, seitsemän Los Angeles Lakersissä pelatun kauden jälkeen, Bynum siirtyi Philadelphia 76ersiin. Hän oli osa neljän joukkueen välistä kauppaa, jossa muita siirtyneitä pelaajia olivat muun muassa Lakersin hankkima Dwight Howard ja Denver Nuggetsin hankkima Andre Iguodala. Bynum ei pelannut 76ersissä yhtään ottelua, vaan oli sivussa koko kauden 2012–2013 polvivaivojen vuoksi. Heinäkuussa 2013 hän siirtyi kaksivuotisella sopimuksella Cleveland Cavaliersiin. 

## Lähteet

## Aiheesta muualla

*Bynumin virallinen kotisivu 
*Profiili NBA.comissa 
*Bynumin NBA-uran tilastot basketball-reference.com
Yhdysvaltain edustajainhuoneen vaalit 1996

**Yhdysvaltain edustajainhuoneen vaalit 1996** järjestettiin 5. marraskuuta 1996. Ne olivat samana päivänä kuin presidentinvaali, jossa Bill Clinton valittiin uudelleen Yhdysvaltain presidentiksi.

Republikaaninen puolue sai enemmistöpaikan Yhdysvaltain edustajainhuoneesta, vaikka demokraattinen puolue saikin kahdeksan lisäpaikkaa. Edustajainhuoneen 435 paikasta 228 meni republikaaneille ja 198 demokraateille. Ainoana paikan saaneena ehdokkaana kahden pääpuolueen ulkopuolelta oli Bernie Sanders, joka on poliittisesti sitoutumaton.

## Tulokset
Yhdysvaltain edustajainhuoneen vaalit 1998

**Yhdysvaltain edustajainhuoneen vaalit 1998** järjestettiin 3. marraskuuta. Ne olivat presidentti Bill Clintonin toisen virkakauden puolivälin välivaalit. 

Vaalit olivat suuri pettymys republikaaniselle puolueelle, sillä yleensä istuvan presidentin toisen virkakauden puolivälin vaaleissa presidentin puolue menettää paikkoja. Demokraattinen puolue sai edustajainhuoneeseen kuitenkin viisi lisäpaikkaa.

Vaalikampanjaa väritti republikaanien hyökkäys presidentti Clinton moraalia vastaan. Vaalien alla erityissyyttäjä Kenneth Starr julkaisi edustajainhuoneen johtajien käynnistämän raportin Clintonin seksiskandaalista, ja siitä voitaisiinko Clintoa syyttää virkavirheestä. Äänestäjät kuitenkin vastustivat virkavirhesyytöksiä, ja jotkut ovat epäilleet jopa, että syytökset suosittua Clintonia vastaan kääntyivät lopulta republikaaneja vastaan.

Ainoan edustajainhuoneen paikan, joka ei mennyt kahdelle pääpuolueelle, sai sitoutumaton Bernie Sanders.

## Tulokset

## Lähteet
San Bernardinon piirikunta

**San Bernardinon piirikunta** on vuonna 1853 perustettu piirikunta Yhdysvaltain Kalifornian osavaltiossa. San Bernardinon asukasluku oli vuonna 2009 arvion mukaan 2&nbsp;060&nbsp;950, ja piirikunnan pinta-ala on 52&nbsp;072 neliökilometriä, mikä tekee piirikunnasta manner-Yhdysvaltojen suurimman, jos Alaskan piirikuntia vastaavia alueita ei oteta lukuun. Pinta-alaltaan San Bernardino on jopa yhdeksää osavaltiota suurempi. San Bernardinon hallintokeskus on samanniminen San Bernardino.

## Väestö
Vuoden 2000 väestönlaskennassa San Bernardinon piirikunnassa asui 1&nbsp;709&nbsp;434 ihmistä. Heistä 44,0 % luokiteltiin valkoihoisiksi (ei hispaanoja tai latinoja), 9,1 % mustaihoisiksi, 2,2 % alkuperäisasukastaustaisiksi ja 1,5 % filippiiniläistaustaisiksi. Muita suuria vähemmistöjä olivat kiinalaiset, vietnamilaiset ja muut aasialaiset. Populaatiosta 39,2 prosentilla oli hispaano- tai latinotausta. Muihin rotuihin ja sekoittuneisiin kuului noin neljännes piirikunnan väestöstä.

Sukujuuriltaan San Bernardinon väestö oli 8,3-prosenttisesti saksalais-, 5,5-prosenttisesti englantilais-, ja 5,1-prosenttisesti irlantilaistaustaista. Piirikunnan väestöstä englantia puhui äidinkielenään 66,1 %, espanjaa 27,7 % ja tagalogia 1,1 % väestöstä.

## Tunnettuja sanbernardinolaisia
*Glen Bell, Taco Bell -pikaruokalaketjun perustaja
*Landon Donovan, jalkapalloilija
*Wyatt Earp, šeriffi ja liikemies
*Gene Hackman, näyttelijä. Syntynyt San Bernardinossa.

## Lähteet

## Aiheesta muualla

*San Bernardinon piirikunnan viralliset kotisivut
Key escrow

**Key escrow** tai **vara-avainjärjestelmä** on tietoturvallisuuden hallintamenetelmä tai -malli, jossa kolmas osapuoli pystyy saamaan selville turvatallennetun salausavaimen siinä tapauksessa, että avaimen tuntevat tahot eivät tahdo tai pysty sitä kertomaan tai käyttämään. Kolmas osapuoli voi olla muun muassa poliisi, joka tuomioistuimen päätöksellä voi käyttää salausavainta ja purkaa siten esimerkiksi rikokseen liittyvät viestit. Avainta saatetaan tarvita myös esimerkiksi organisaation toiminnan jatkamiseen.

Kolmannen osapuolen pääsy avaimeen on oltava tarkkaan rajattu tiettyihin tilanteisiin, esimerkiksi oikeuden päätökseen. Mitään yksikäsitteistä teknistä toteutusta tai vaatimuksia avaintenhallintaan ei kuitenkaan ole olemassa.

Menetelmä koostuu käyttäjän osasta, talletusosasta ja palautusosasta. Käyttäjän osuudessa hoidetaan tietojen salaus ja purku normaalitapauksessa. Talletusosa hallinnoi palautusvaiheessa tarvittavia avaimia, ja palautusosa suorittaa tiedon purun turvatalletetulla avaimella.

## Lähteet
Muuttolinnut

**Muuttolinnut** voi tarkoittaa ainakin seuraavia asioita:

* muuttolinnut, vuoden eri vaiheet säännöllisesti eri alueilla viettävät lintulajit
* *[[Muuttolinnut (albumi)|Muuttolinnut]]*, iskelmälaulaja Antti Huovilan vuonna 1999 ilmestynyt esikoisalbumi
* *[[Muuttolinnut (romaani)|Muuttolinnut]]* (*Flyttfåglar*), ruotsalaisen Marianne Fredrikssonin romaani.
TUL:n pesäpallomestaruus 1969

**Työväen Urheiluliitto ratkaisi pesäpallomestaruutensa vuonna 1969** cup-kilpailussa, joka pelattiin  yhteydessä. Voiton vei Jyväskylän Lohi kokoonpanolla: Seppo Kauppila, Seppo Kokkonen, Erkki Miesperä, Juhani Oikarinen, Timo Kotanen, Voitto Tuunainen, Pekka Lehtonen, Jorma Hiekkanen, Timo Valtonen, Kari Mäkiaho, Ahti Sohlman ja Heikki Kaipainen.

Loppuottelussa Lohi voitti Jokioisten Koetuksen juoksuin 10-7. Jokioinen voitti puolestaan 19-vuotiaiden mestaruuden voittamalla Lohen 12-0.

## Lähteet

* Fokus Urheilu 2 sivu 647
* TUL:n toimintakertomus 1969
Baltic Pipeline System-2

**Baltic Pipeline System-2** eli **BPS-2** (, "Itämeren toinen siirtoputkijärjestelmä") on Länsi-Venäjällä toimiva, vuosina 2009-2012 rakennettu raakaöljyn siirtoputkijärjestelmä. Putken rakennushanke hyväksyttiin vuonna 2008 ja käynnistettiin 2009. BPS-2 on toinen suuri Venäjän Suomenlahden satamiin raakaöljyä tuova siirtoputki vuonna 2001 valmistuneen BPS-1:n rinnalle. BPS-2 johtaa Suomenlahden eteläpuoliseen Ust-Lugan satamaan, kun BPS-1 vie öljyä Koiviston satamaan Suomenlahden pohjoisrannalla. Ust-Lugan sataman öljyterminaali avattiin keväällä 2012. Itämeren toinen öljyputkisto on osa Venäjän öljynsiirron pääputkistoista vastaavan Transneft-pörssiyhtiön siirtoverkkoa.

BPS-2 haarautuu vanhasta Eurooppaan johtavasta Družba-öljyputkesta Brjanskin alueen Unetšassa ja kulkee 1&nbsp;170 kilometriä likimain pohjoiseen Ust-Lugan satamaan, koko matkan Venäjän maaperällä.  Valittu reitti vähentää Valko-Venäjän, Ukrainan, Baltian maiden ja Puolan merkitystä kauttakulkumaana Venäjän öljynviennissä kolmansiin maihin. Jo alkuvaiheessa BPS-2 liitetään 172 kilometrin väliputkella myös BPS-1:een Pietarin itäpuolelle, Kirišin pumppausasemalle.

Öljyputken reitille oli suunniteltu seitsemää pumppausasemaa ja kahden aiemman aseman laajentamista. Unetšassa Brjanskin alueella laajennetaan vanhaa pumppuasemaa Družba-putken liittymäkohdassa, Smolenskin alueelle sijoittuu kolme asemaa, Andreapolissa Tverin alueella laajennetaan vanhaa pumppuasemaa ja putki liittyy Valko-Venäjän Navapolatskiin vievään öljyputkeen, Novgorodin alueelle tulee kaksi asemaa, joista toisesta yhteys BPS-1:n Kirišin jalostamoille. Leningradin alueelle tulee yksi pumppuasema ja Ust-Lugan satamaterminaali.

BPS-2:n otettiin käyttöön maaliskuussa 2012 aikana. Ensi vaiheen tavoite noin 30 miljoonan raakaöljytonnin vuotuinen siirtokapasiteetti, toisessa vaiheessa 2013 kapasiteetti nousisi 50 miljoonaan tonniin. Suunnitelmissa oli ottaa raakaöljyä aiemmin Družbaa pitkin Ukrainan ja Valko-Venäjän läpi Puolan Gdańskiin tai Latvian Ventspilsiin menevien raaka-ainevirtojen uudelleenreitittämisellä Venäjän omaan Ust-Lugan satamaan. Tällä vältetään esimerkiksi kauttakulkumaksut kyseisille maille. Myöhemmin suunnitelmana on Ust-Lugan raakaöljyn ja muiden öljytuotteiden siirtokapasiteetin nosto 130 miljoonaan tonniin vuodessa.

## Lähteet

## Aiheesta muualla
* Russia builds Baltic oil pipeline to bypass Belarus  
* Venäjä - Ust-Lugan konttiterminaalin valmistuminen viivästyy  BOFIT Viikkokatsaus 34 • 20.8.2009. Suomen pankki. 
* Geography - Pipelines constructed by OJSC "Giprotruboprovod"  gtp.transneft.ru 
* Outside View: Russia pipeline reach grows www.upi.com 
* BPS-2 to redirect oil volumes from Druzhba pipeline  www.neurope.eu 
* Ust-Luga will pump oil products of Gunvor  www.ust-luga.ru
Sergei Novikov

**Sergei Novikov** tarkoittaa seuraavia henkilöitä:

* Sergei Novikov, valkovenäläinen ampumahiihtäjä
* Sergei Novikov, venäläinen hiihtäjä
* Sergei Novikov, venäläinen matemaatikko
* Serhi Novikov, ukrainalainen judoka
* Serhi Novikov, ukrainalainen taiteilija
* Sergei Novikov, Putinin hallinnon  virkamies, "harrastelijaohjaaja"
Matkalla Idahoon

**Matkalla Idahoon** () on yhdysvaltalainen elokuva vuodelta 1991. Elokuvan ohjasi Gus Van Sant, ja pääosissa näyttelevät muun muassa River Phoenix ja Keanu Reeves.

*[[The New York Times]]in* kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.

## Juoni
Portlandissa asuva katujen kasvatti Mike Waters on narkolepsiasta kärsivä homoseksuaali, joka myy itseään rahaa vastaan. Kun varakas vanhempi nainen poimii hänet mukaansa ja vie asunnolleen, Mike tapaa kaksi muuta naisen palkkaamaa prostituoitua. Toinen heistä on Scott Favor, joka rikkaasta perheestään huolimatta asuu kadulla. Vaikka hän on heteroseksuaali, hän myy itseään rahasta myös miehille. Mike kuitenkin saa narkoleptisen kohtauksen naisen asunnolla, ja myöhemmin seuraavana päivänä herää Scottin seurasta.

Kohta Mike ja Scott tapaavat opastajansa Bob Pigeonin, keski-ikäisen miehen, joka toimii isähahmona katulapsille ja prostituoiduille, jotka elävät hylätyssä asuntorakennuksessa. Scott myöntää Bobille, että täytettyään 21 vuotta hän hylkää katuprostituoidun elämäntavan. Mike ikävöi äitiään, joten hän ja Scott lähtevät Idahoon tapaamaan Miken veljeä Richardia. Richard kertoo Mikelle heidän äitinsä työskentelevän eräässä hotellissa. Myöhemmin heille kuitenkin selviää, että Miken äiti on lähtenyt Italiaan.

Italiassa Mike ja Scott löytävät maalaistalon, jossa Miken äiti on työskennellyt. Talolla asuva nuori nainen Carmella kertoo Miken äidin muuttaneen takaisin Yhdysvaltoihin. Carmella ja Scott rakastuvat, ja Mike joutuu palaamaan takaisin Portlandiin omillaan.

Myöhemmin Portlandissa Bob ja hänen jenginsä tapaavat parannuksen tehneen Scottin hienostoravintolassa, mutta Scott torjuu heidät. Samana yönä Bob kuolee sydänkohtaukseen. Seuraavana päivänä prostituoidut järjestävät hänelle riehakkaat hautajaiset, Scottin osallistuessa juuri edesmenneen isänsä hautajaisiin samalla hautausmaalla.

Lopussa Mike saa narkoleptisen kohtauksen autiolla Idahon valtatiellä. Ensimmäisen auton tullessa kohdalle hänen omaisuutensa varastetaan. Hetkeä myöhemmin paikalle ajaa toinen auto, jonka kuljettaja kiskoo tajuttoman Miken kyytiin ja ajaa sitten pois.

## Näyttelijät

## Lähteet
Hangaksen seisake

**Hangaksen seisake** oli Suomen rataverkon seisake rataosalla . Liikennepaikka sijaitsi ratakilometrillä 774,1 Pikkaralan kaakkoispuolella Hangaskankaalla Hangaksentien tasoristeyksessä.

Liikennepaikka avattiin liikenteelle joulukuussa 1931, ja se lakkautettiin 23. toukokuuta 1971. Liikennepaikalla pysähtyivät tarvittaessa vain Kontiomäen ja Oulun välillä liikennöineet paikallisjunat. Esimerkiksi 31.5.–30.9.1959 välisenä aikana liikennepaikalla pysähtyivät vain aamulla Ouluun menevä H&nbsp;671 ja illalla Kontiomäelle menevä H&nbsp;676.

## Lähteet
Pesäpallon miesten Mestaruussarjan kausi 1970

**Pesäpallon Mestaruussarjan kausi 1970** oli järjestyksessään 49. Mestaruussarjan kausi. Ulvilan Pesä-Veikot voitti ensimmäisen Suomen mestaruutensa ja varmemmaksi vakuudeksi myös Suomen Cupin lyömällä kireässä finaalissa Seinäjoen Maila-Jussit 8-7.

Naisten mestaruuden voitti Puna-Mustat.

## Mestaruussarja

### Sarjataulukko

Kolme viimeistä joukkuetta putosi sarjasta. Tilalle nousivat suomensarjan lohkovoittajat Imatran Pallo-Veikot, Ilmajoen Kisailijat ja Riihimäen Pallonlyöjät.

### Ottelut

Ulvilan joukkue: Erkki Rantamäki, 
Pertti Kurppa, 
Hannu Laine, 
Kimmo Syrjänen, 
Heikki Virtanen, 
Raimo Papinaho, 
Juhani Leppäniemi, 
Jouko Kaijanen, 
Jouni Jokela, 
Erkki Leppäniemi, 
Jukka Fagerross, 
(Kalevi Lahti, 
Heikki Virta vaihtopelaajina).
Pelinjohtaja Usko Siirtonen, 

## Lyöjätilasto

## Etenijätilasto

## Palkinnot

## Ansiomerkit

## Lähteet

* http://www.pesis.fi/@Bin/352250/msu1970.txt 
* http://www.pesis.fi/historia/pelaajatilastot/ 
* http://www.pesis.fi/historia/pelaajatilastot/parhaat_etenijat/
* Pesäpallon vuosikirja 1996
* Helge Nygrén - Matti Käki: Tuloskalenteri, Urheilun vuosikirja 1970 - Otava.
Chédiak–Higashin oireyhtymä

**Chédiak–Higashin oireyhtymä** on moneen elimeen vaikuttava harvinainen perinnöllinen sairaus. Siinä on ilmeisesti kyse solujen sisäisen rakkulamuodostuksen häiriintymisestä, joka aiheuttaa useissa soluissa jättijyvästen muodostumista. Tauti johtaa yleensä kuolemaan ennen kymmenen vuoden ikää. 

Ensi kertaa vuonna 1943 kuvattua oireistoa on kuvattu parisen sataa tapausta. Sille luonteenomaisia piirteitä ovat osittainen albinismi, toistuvat tulehdukset, verenvuototaipumusta aiheuttava verihiutaleiden heikko toimintakyky ja neurologiset löydökset, tavallisimmin perifeerinen neuropatia. Yleensä potilailla on sairaudessa pahenemisvaihe, joka aiheuttaa lymfohistiosyyttien kertymisen maksaan, pernaan, imusolmukkeisiin ja luuytimeen. 

Oireyhtymään on liittynyt ainakin kolmekymmentä eri LYST-geenin mutaatiota. Sen periytyvyys on autosomin kautta resessiivistä. Sen hoidossa voidaan käyttää allogeenistä luuydinsiirtoa esimerkiksi HLA-yhteensopivalta sisarukselta.

## Lähteet
* Chédiak-Higashin oireyhtymä: Pohjois-Suomen tautiharvinaisuus
Tyttö ja kuolema

**Tyttö ja kuolema** on niin kuvataiteessa kuin musiikissakin käytetty aihe, jota suosittiin erityisesti renessanssin maalaustaiteessa. 

Teema oli kehittynyt keskiajalla suositusta kuolemantanssiaiheesta, vaikkei se ollut tuntematon antiikinkaan aikana. Renessanssin suosima "tyttö ja kuolema" -painotus liitti teemaan uuden, eroottisen sävyn, kuten Hans Baldung Grienin maalauksissa.

"Tyttö ja kuolema" -aihe nousi uudelleen tietoisuuteen 1800-luvulla romantiikan taidesuuntauksen myötä. Tältä ajalta tunnetuin teos lienee Franz Schubertin säveltämä jousikvartetto numero 14 d-molli D 810 (*Der Tod und das Mädchen*). Schubert on säveltänyt myös samannimisen laulun.

Roman Polanski on ohjannut Ariel Dorfmanin näytelmään *La muerte y la doncella* pohjautuvan elokuvan *[[Yö ei tunne armoa]]* (1994), jonka johtoaiheena on "tyttö ja kuolema".

## Lähteet

## Aiheesta muualla
The Ultimate Collection (The Whon albumi)

**The Ultimate Collection** on The Whon kesäkuussa 2002 julkaistu kaksi CD-levyä sisältävä kokoelma-albumi koko sen alkuperäisen olemassaolon ajalta 1964–1982. Albumin Britannian ja Yhdysvaltain painosten kansikuvat ovat erilaisia ja myös kappalelistoissa on pieniä eroja.

## Kappaleet
*Kaikki kappaleet kirjoittanut Pete Townshend, ellei toisin mainita.

### UK-painos
#### CD 1
# 
# 
# 
# 
# 
# 
# 
#  
# 
# 
# 
# 
# 
# 
# 
# 
# 
# 
#
# 
# 
# 
#

#### CD 2
# 
# 
# 
# 
# 
# 
# 
# 
# 
#
# 
# 
# 
# 
# 
# 
# 

### USA-painos
#### CD 1
#
#
#
#
#
#
#
#
#
#
#
#
#
#
#
#
#
#
#
#
#

#### CD 2
#
#
#
#
#
#
#
#
#
#
#
#
#
#

## Kokoonpano
*Roger Daltrey – laulu, huuliharppu
*John Entwistle – bassokitara, laulu
*Keith Moon – rummut
*Pete Townshend – kitara, kosketinsoittimet, laulu
*Kenney Jones – rummut kappaleissa "You Better You Bet", "Don't Let Go the Coat", "The Quiet One", "Another Tricky Day", "Athena" ja "Eminence Front"

## Lähteet
God Bless America

**God Bless America** on yhdysvaltalainen isänmaallinen laulu, jonka  Irving Berlin on säveltänyt vuonna 1918 ja uudelleenjulkaissut vuonna 1938 Kate Smithin laulamana versiona.

”God Bless America” on muodoltaan rukous, joka pyytää Jumalan siunausta ja rauhaa kansakunnalle. Syyskuun 11. päivän terroritekojen jälkeen kappale on ollut tapana laulaa Major League Baseball -sarjan baseball-peleissä sunnuntaisin ja pyhäpäivinä.

## Lähteet
Päivi Korpisaari

**Päivi Korpisaari (ent. Tiilikka)** (s. 1971) on viestintäoikeuden professori Helsingin yliopistossa.

Korpisaari valmistui oikeustieteen kandidaatiksi 1993, lisensiaatiksi 2000 ja väitteli oikeustieteen tohtoriksi 2007 Helsingin yliopistosta. Hänen lisensiaatintutkimuksensa aiheena oli *Päätoimittajan ja toimittajan vahingonkorvausvastuu*. Väitöskirjassaan *Sananvapaus ja yksilön suoja – Lehtiartikkelin aiheuttaman kärsimyksen korvaaminen* hän jatkoi samassa aihepiirissä. Hänet nimitettiin Helsingin yliopiston viestintäoikeuden professoriksi 1.5.2014 lukien. Sitä ennen hän oli muun muassa 2007 Helsingin yliopiston oikeustieteellisessä tiedekunnassa Kansainvälisen talousoikeuden instituutissa tutkijatohtorina.

## Teokset
* 
* 

## Lähteet
Niesan vaihde

**Niesan vaihde** (, ratakm 1074+870) oli Suomen rataverkkoon kuulunut rautatieliikennepaikka Kolarin rautatieaseman pohjoispuolella Lapissa. Liikennepaikka oli erkanemisvaihde, jossa Torniosta alkava Kolarin rata haarautui Rautuvaaran ja Äkäsjoen ratapihoille.

Liikennepaikka lakkautettiin 9. tammikuuta 2005 yhdessä Äkäsjoen ja Rautuvaaran liikennepaikkojen kanssa.

## Lähteet

## Aiheesta muualla
* Vaunut.org: kuva Niesasta
Frank Jonke

**Frank Jonke** (s. 30. tammikuuta 1985 Pickering, Ontario, Kanada) on kanadalainen jalkapalloilija. Pelipaikaltaan hän on hyökkääjä. Jonke on edustanut Veikkausliigassa AC Oulua, FC Interiä ja FF Jaroa.

## Ura
Jonke on pelannut uransa aikana kotimaassaan yliopistojoukkueissa sekä Toronto Lynxissä ja Italia Shootersissa. Kanadan pääsarjasta Jonke siirtyi Suomeen Jaroon 2008. Hän ei saanut peliaikaa ja pelasi lainasopimuksella Kakkosen JBK:ssa ja teki neljässä ottelussa kahdeksan maalia.
 
Kaudeksi 2009 Frank Jonke siirtyi Ykkösen AC Ouluun, jossa oli nostamassa seuraa Veikkausliigaan kaudeksi 2010. AC Oulun Veikkausliigajoukkueessa Jonke olikin keskeinen hyökkääjäpelaaja kaudella 2010 tehden kaikkiaan kahdeksan maalia. Jonke pääsi jälleen otsikkoihin vuonna 2010 Veikkausliigassa tehdessään neljä maalia AC Oulun voittaessa FC Honka 3–4 eli puolet miehen kauden kahdeksasta liigamaalista syntyi tuossa yhdessä ottelussa Espoossa..

Rahavaikeuksien vuoksi AC Oulu joutui luopumaan kauden 2011 Veikkausliigapaikastaan. Niinpä Frank Jonkekin etsi uuden seuran. Hän solmi kauden kestävän sopimuksen turkulaisen FC Interin kanssa. Jonke ei kuitenkaan pystynyt vakiinnuttamaan paikkaansa Inter-hyökkäyksessä. Hän teki kauden 2011 aikana kolme Veikkausliigamaalia. Seura ei jatkanut kuitenkaan hänen sopimustaan.  

Kesäkuussa 2012 Jonke solmi loppukauden mittaisen sopimuksen Veikkausliigassa viimeisellä sijalla olevan FF Jaron kanssa.  Onnistuneen loppukauden ansiosta Jaro julkaisi joulukuussa 2012 tehneensä kauden 2013 kattavan sopimuksen Frank Jonken kanssa.  

Frank Jonke on pelannut Veikkausliigassa kaikkiaan 65 ottelua ja tehnyt niissä 18 maalia kauden 2012 loppuun mennessä AC Oulun, FC Interin ja FF Jaron joukkueissa.

Heinäkuussa 2013 kotiottelussa FC Lahtea vastaan Jonke viimeisteli peräti neljä maalia Jaron voittaessa ottelun 7-1

## Tilastot

*Vain kansallisten sarjojen ottelut. Päivitetty 09. kesäkuuta 2012.*

## Lähteet

## Aiheesta muualla
* Frank Jonke AC Oulun sivuilla
* Frank Jonke playhistoryn sivuilla
Kasino A4

**Kasino A4** oli vuosina 2005–2009 ilmestynyt aikakausijulkaisu. Lehti tunnettiin kiteytyksestä "The Most Melancholy Magazine" (maailman melankolisin lehti), jolla Kasino A4 korosti ainutlaatuista suomalaista lähestymistapaansa kansainvälisillä markkinoilla. Julkaisu ilmestyi kaksi kertaa vuodessa ja oli niin sanottu tyylilehti. Tekijät lopettivat julkaisun vuonna 2009, kun #10 The Deadline Issue ilmestyi. He jatkoivat Kasino-julkaisujen tekemistä kuitenkin, uusi vuosijulkaisu oli nimeltään Kasino Creative Annual (2010-2013). 

Englanninkielisen Kasino A4 -lehden 6&nbsp;000 kappaleen painosta levitettiin yli kahteenkymmeneen maahan (mm. Euroopan ulkopuolelle Australiaan, Japaniin, Yhdysvaltoihin, Kanadaan ja Brasiliaan). 

Vinosta huumorintajustaan ja ehdottomasta tyylistään tunnettu pitkälti mustavalkoinen lehti syntyi  pienlehtikulttuurin kasvun aikoihin 2000-luvun alussa, samoihin aikoihin kuin Fantastic Man. Vuonna 2008, The Style Press valitsi Kasino A4 -lehden yhdeksi top 10 -tyylilehdeksi (“Top Ten Style Magazines in the World”). Awarded at a several international design competitions such as SPD (US) and AD&D (GB).

Lehden taustalla oli useita muita julkaisuja, kuten Image, Nöjesguiden ja Veli, tehneitä tekijöitä. Samasta tekijäryhmästä koostui vuosina 2013-2015 myös taidelehti FATin (Finnish Art Today, Famous Art Tomorrow) ydin – Toivosen ja Manderin lisäksi FATin toimituskunnassa vaikuttivat toimittaja Tero Kartastenpää sekä kuraattorit Laura Köönikkä (#1-2) ja Aura Seikkula (#3).

Kansainvälisesti Kasino A4 noteerattiin arvostetuissa design-kilpailuissa D&AD (UK) ja SPD (US). Suomessa Kasino A4 palkittiin Kultahuipulla sarjassa Julkaisugrafiikka Lehti sai aiemmin kaksi kunniamainintaa vuoden 2006 Vuoden huipuissa kahdessa sarjassa: Julkaisugrafiikka ja Nuoret luovat. Lisäksi Kasino oli osallisena vuoden huipuissa Tikapuut-palkinnon voittaneessa Time to clean it -työssä. .

Lehden ydintekijäryhmään kuuluivat Pekka Toivonen (Art Director & Design), Jussi Puikkonen (Director of Photography), Jonathan Mander (Editor) ja Antti Routto (Producer). 

## Julkaisut
Kasino A4 -julkaisut:

0 The Launch Issue (2005)

1–2 This is Aggressive Melancholy (2006)

3 Time to Change (2006)

4-5 The Luxury Issue (double issue: Rough Diamonds, #4 & Wasteland #5; 2007)

6 Human Nature (2007)

7 The Family Issue (2008)

8 The Best Sex Issue (2008)

9 The ABC [Absurd Black‘n’white Comedy] Issue (2008)

10 The Deadline Issue (2009). 

Koko: 210 x 297 mm

## Lähteet
Pacs-sopimus

**Pacs-sopimus** (lyhenne sanoista *Pacte civil de solidarité*, "siviilisopimus solidaarisuudesta") on Ranskassa käytössä oleva rekisteröidyn parisuhteen tyyppinen mutta sitovampi parisuhde, joka virallistetaan kaupunginosan maistraatissa. Se oli alkujaan tarkoitettu käytettäväksi homosuhteiden virallistamiseen, mutta siitä on tullut suosittu myös heterojen keskuudessa avioliittoa kevyempänä parisuhteena. Pacs-sopimuksen tehneillä on yhteisverotus, mutta perimysoikeutta ei ole. Se ei oikeuta puolison oleskelulupaan, eivätkä pariskunnat voi adoptoida eivätkä pääse hedelmöityshoitoon pariskuntana. Erotilanteessa kumpikin säilyttää oman omaisuutensa.

## Lähteet
Raumonjoen rautatiesilta

**Raumonjoen rautatiesilta** on vuonna 1901 valmistunut Suomen rataverkolla rataosalla  sijaitseva Raumonjoen ylittävä rautatien silta Torniossa.

Lapin sodan aikana suomalaiset joutuivat räjäyttämään saksalaisten aiemmin sillalle laittaman miinoitteen perääntyessään Kemin suunnasta Raumonjoen länsirannalle. Näin sillan läntisin haara putosi jokeen. Tämä pysäytti etenevät saksalaisjoukot jokilinjalle.

Silta toimi alun perin yhdistettynä maantie- ja rautatie-siltana, ja se on arvokas liikennerakenne sekä maamerkki. Silta on vain rautatieliikenteen käytössä, muu liikenne siirtyi sillan viereen rakennetulle uudelle maantiesillalle 1990-luvun alussa.

Keminmaa-Haaparanta -välisen rataosuuden sähköistys käynnistyi vuonna 2023. Sen osana jouduttiin avartamaan vanhoja siltoja sähköistyksen vuoksi; yhtenä näistä silloista myös Raumonjoen rautatiesilta.

## Lähteet
Dominic Chianese

**Dominic Chianese** (s. 24. helmikuuta 1931 Bronx, New York, New York) on yhdysvaltalainen näyttelijä, joka tunnetaan  erityisesti roolistaan Corrado ”Junior” Sopranona HBO:n tuottamassa televisiosarjassa *[[Sopranos]]*. 

Chianese kasvoi amerikanitalialaisessa perheessä. Hänen isänsä oli ammatiltaan muurari. Chianese opiskeli Brooklyn Collegessa, ryhtyi näyttelemään paikallisissa teattereissa 1952 ja päätyi Broadway- ja Off Broadway -näytelmiin, joissa hän esiintyi vuosikymmenten ajan. Hänen ensimmäinen valkokangasroolinsa oli vuoden 1972 elokuvassa *[[Jepariryhmä|Fuzz]]* (), jossa Chianese näytteli kerjäläistä. Vuonna 1974 hän esitti gangsteri Johnny Olaa Francis Ford Coppolan ohjaaman Kummisetä-elokuvatrilogian toisessa osassa. Näiden lisäksi Chianese on esiintynyt muun muassa elokuvissa *[[Hikinen iltapäivä]]*, *[[Ja oikeutta kaikille]]* ja *[[Presidentin miehet]]* sekä televisiosarjoissa *[[Kova laki]]* ja *[[Kojak]]*. 

Chianese näytteli Corrado ”Uncle Junior” Sopranoa HBO:n suursuosion saavuttaneessa gangsterisarjassa *Sopranos*, jota alettiin esittää 1999. Chianese sai roolistaan Emmy-ehdokkuuden kategoriassa paras miessivuosa draamasarjassa. 

Näyttelijäntyön ohella musiikki on ollut tärkeässä osassa Chianesen elämässä. Vuonna 2001 häneltä ilmestyi albumi *Hits*, jolla hän esittää perinteisiä italialaisia ja yhdysvaltalaisia lauluja. Levy sisältää myös kolme Chianesen itsensä säveltämää kappaletta, joiden nimet ovat ”Typical New Yorker”,  ”Love Is Real” ja ”True Love Still on My Mind”.

## Filmografia
**[[Jepariryhmä]]* (1972)
**[[Kummisetä osa II]]* (1974)
**[[Hikinen iltapäivä]]* (1975)
**[[Presidentin miehet]]* (1976)
**[[Fingers]]* (1978)
**[[Ja oikeutta kaikille]]* (1979)
**Firepower* (1979)
**On the Yard* (1979)
**A Time for Miracles* (1980) (TV)
**[[Poliisipiiri Fort Apache]]* (1981)
**Second Sight* (1989)
**[[Lain pyöveli]]* (1990) 
**The Lost Capone* (1990) (TV)
**[[Katujen laki]]* (1991)
**The Public Eye* (1992)
**The Night We Never Met* (1993)
**If Lucy Fell* (1996)
**The Mouse* (1996)
* *Went to Coney Island on a Mission from God... Be Back by Five* (1998)
**[[Sopranos]]* (1999–2007) (televisiosarja)
**[[Kohtalokas syrjähyppy]]* (2002)
**When Will I Be Loved* (2004)
**King of the Corner* (2004) 
**Crimes of Fashion* (2004) 
**[[Adrift in Manhattan]]* (2007)&nbsp;
**[[Herra Popper ja pingviinit]]* (2011)

## Lähteet

## Aiheesta muualla
*
*Dominic Chianesen audiohaastattelu  American Theatre Wing.org -sivuston Downstage Centerissä
Vireomuura

**Vireomuura** (*Dysithamnus mentalis*) on laajalla alueella Keski- ja Etelä-Amerikassa tavattava puumuuriin kuuluva varpuslintu.

## Koko ja ulkonäkö

Vireomuura on noin 11,5&nbsp;cm pitkä. Koiras on selästään oliivinharmaa ja päästään tummemman harmaa. Koiraan rinta on vaaleanharmaa, sen kurkku ja vatsa ovat väritykseltään valkoisemmat. Naaras on selästään oliivinruskea ja päälaki on punaruskea. Silmien ympärillä on valkoinen rengas. Vatsa on pääosin vaaleanoliivin harmaa. Ruumiinrakenteeltaan vireomuura on tukeva ja pienikokoinen.

## Levinneisyys ja elinympäristö
Keski-Amerikassa vireomuuraa tavataan Meksikon eteläosista, Belizestä, Costa Ricasta, Guatemalasta, Hondurasista, Nicaraguasta ja Panamasta. Etelä-Amerikassa lajia tavataan Andien alarinteillä Venezuelassa, Kolumbiassa, Ecuadorissa, Perussa ja Boliviassa. Perun kohdalla levinneisyysalue laajenee itään Brasiliaan Amazonasin alueen etelä- ja keskiosiin. Lisäksi lajia tavataan Brasilian koillisrannikolla sekä kaakkoisrannikolta Paraguayhyn ja Argentiinan pohjoisosiin. Lintua esiintyy myös Trinidad ja Tobagossa. Vireomuuran elinympäristöä ovat vuorten rinteiden kosteat metsät.

## Elintavat
Vireomuurat elävät yleensä pareittain ja voivat liittyä sekaparviksi muiden lintujen kanssa. Vireomuuran ravintoa ovat hyönteiset ja niiden toukat. Ravintoaan laji etsii puiden ja pensaiden lehvästön joukosta.

Lajin pesimäkausi kestää, alueesta riippuen, maaliskuulta heinäkuulle tai heinäkuulta syyskuulle. Pesä sijaitsee pensaassa ja on muodoltaan kuppimainen. Naaras munii kaksi valkoista violetinruskeapilkullista munaa.

## Lähteet
Texas Cityn onnettomuus

**Texas Cityn onnettomuus** tapahtui 16. huhtikuuta 1947 Yhdysvalloissa Texas Cityn kaupungin lähellä Galvestoninlahdella, kun *S.S. Grandcamp* -niminen Liberty-tyyppinen ranskalaisessa rekisterissä ollut laiva tuhoutui räjähdyksessä. Aluksen lastina oli Monsanton tuottamaa ammoniumnitraattilannoitetta. Onnettomuudessa kuoli 581 henkeä.

## Onnettomuuden tapahtumakulku
Noin kello 8:00 aamupäivällä havaittiin laiturissa olevan *Grandcamp*-rahtialuksen ruumasta nousevan savua. Paloa ryhdyttiin sammuttamaan, mutta sitä ei saatu hallintaan.

### Ensimmäinen räjähdys
Kello 9:12 aamupäivällä *Grandcamp-*rahtialuksen ruuman ammoniumnitraatti räjähti aiheuttaen 4,5 metriä korkean aallon, joka havaittiin 150 kilometrin säteellä ja vaurioitti tai tuhosi yli tuhat läheistä rakennusta. Ikkunoita särkyi jopa 60 kilometrin päässä sijaitsevassa Houstonissa.

### Toinen räjähdys
Ensimmäinen räjähdys sytytti ammoniumnitraatin *High Flyer -*rahtialuksen ruumassa, ja alus räjähti 15 tuntia ensimmäisestä räjähdyksestä tuhoten itsensä ja viereisen *SS Wilson B. Keene *-aluksen.

## Kuvastoa onnettomuudesta

Tiedosto:Txcitydisasterparkinglot.jpg|Pysäköintialue 400 metrin etäisyydellä räjähdyksestä.
Tiedosto:Txcitydisasterboat.jpg|Onnettomuudessa tuhoutunut alus
Tiedosto:TexasCityFirefighters.jpg|Onnettomuudessa menehtyneiden palomiesten muistomerkki
Tiedosto:Txcitydisaster5storybuilding.jpg|Onnettomuudessa tuhoutunut viisikerroksinen kumitehdas


## Lähteet
Yōjirō Takita

**Yōjirō Takita** (, s. 4. joulukuuta 1955 Takaoka, Toyama, Japani) on Oscar-palkittu japanilainen elokuvaohjaaja. Hänen ohjaamansa elokuva *[[Lähtöjä]]* (2008) voitti vuonna 2009 parhaan vieraskielisen elokuvan Oscar-palkinnon.
Muita Takitan tunnettuja elokuvia on hänen vuonna 2003 valmistunut historiallinen samuraielokuva  *[[When the Last Sword Is Drawn]]* ().

## Lähteet

## Aiheesta muualla

* 
*
Hanif Kureishi

**Hanif Kureishi** (5. joulukuuta 1954 Bromley, Lontoo, Britannia) on brittiläinen kirjailija, näytelmäkirjailija, käsikirjoittaja ja ohjaaja. Hänen aihepiiriinsä kuuluvat rotukysymykset, maahanmuutto, nationalismi ja seksuaalisuus. Kirjoittajauraansa aloittaessaan hän kirjoitti pornografiaa ja käytti nimimerkkiä **Antonia French**.

Kureishi syntyi  Bromleyssä, Lontoossa, pakistanilaissyntyisen  Rafiushan (Shanu) Kureishin ja englantilaisen Audrey Bussin lapsena.  

Kureishin teos *[[Esikaupunkien Buddha]]* sai Whitbread-palkinnon parhaana romaanina. BBC teki siitä sarjan *[[Suurkaupungin Buddha]]*, johon David Bowie sävelsi musiikin. *[[Helsingin Sanomat|Helsingin Sanomien]]* mukaan *Esikaupunkien Buddha* on ilkikurinen teos, joka teki Kureishista monikulttuurisen brittikirjallisuuden keskeisen hahmon.

## Tuotanto
### Romaanit
* 
* 
* *Intimacy* (1999), *Lähtö ja neljä muuta tarinaa*. suom. Emma Murros. Sisältää myös neljän tarinan suomennoksen novellikokoelmista *Love in a Blue Time* ja *The Body and Other Stories*)
* 
* 
* *The Last Word* (2014)
* *The Nothing* (2017)

### Novellikokoelmat
* *Love in a Blue Time* (1997)
* *Midnight All Day* (1999)
* *The Body and Other Stories* (2002)
* *What Happened?* (2019)

### Näytelmät ja käsikirjoitukset
* *Borderline* (1981)
* *Birds of Passage* (1983)
* *Outskirts and Other Plays* (1983)
* *My Beautiful Laundrette* (1986)
**alun perin tv-käsikirjoitus, mutta tehtiin myös elokuvaksi *[[Poikien pesula]]* (1985)
* *Sammy and Rosie Get Laid* (1988)
* *London Kills Me* (1991)
* *My Son, the Fanatic* (1998)
* *Sleep With Me* (1999)
* *Collected Screenplays* Volume I. (2002)
* *The Mother* (2003)
* *When The Night Begins* (2004)
* *Venus* (2007)
* *The Black Album* (2009)

### Esseet
* *Dreaming and Scheming: Reflections on Writing and Politics* (2002)
* *My Ear at His Heart* (2004)
* *The Word and the Bomb* (2005)

## Lähteet

## Aiheesta muualla
*
*
Zombieland

**Zombieland** on vuonna 2009 ensi-iltansa saanut yhdysvaltalainen kauhukomediaelokuva, jonka on ohjannut Ruben Fleischer.

Elokuvan jatko-osa ** sai ensi-iltansa vuonna 2019. Ensimmäisen osan päänäyttelijät jatkavat rooleissaan.

## Juoni
Elokuvan tapahtumat sijoittuvat Yhdysvaltoihin, missä lähes kaikki ovat muuttuneet zombeiksi. Nimetön päähenkilö (Jesse Eisenberg) on pakko-oireista kärsivä nuorukainen, joka pelaa illat yksin *[[World of Warcraft]]ia* haaveillen tyttöystävästä. Maailmanlopun saavuttua pakkomielteinen sääntöjen laatiminen ja rutiinien noudattaminen pitää hänet hengissä. Moottoritiellä nuorukainen tapaa rääväsuisen miehen (Woody Harrelson), joka lyöttäytyy hänen matkaansa. He pidättäytyvät kertomasta oikeita nimiään ja alkavat kutsua toisiaan päämääriensä nimillä, Columbus ja Tallahassee. Miehet kohtaavat vielä kaksi varastelevaa siskosta, Wichitan (Emma Stone) ja Little Rockin (Abigail Breslin), jotka aiheuttavat heille runsaasti päänvaivaa. Kun Tallahassee haaveilee syövänsä vielä yhden Twinkie-leivoksen ennen kuolemaansa, Columbus yrittää tehdä vaikutuksen Wichitaan.

## Rooleissa

## Lähteet

## Aiheesta muualla
* Virallinen sivusto 

### Arvostelut
* 
*
Koli (täsmennyssivu)

**Koli** voi tarkoittaa seuraavia:

* Koli, vaara Pohjois-Karjalassa Suomessa
* Kolin kansallispuisto
* Kolin kylä, kylä Lieksassa lähellä Kolin vaaraa
* Villa Koli, huvila Espoon Matinkylässä
* kolit, pääasiassa läntisessä Intiassa asuva etninen ihmisryhmä 
* koli, Intiassa ja Pakistanissa puhuttu kieli
* *[[Koli (albumi)|Koli]]*, Piirpauken musiikkialbumi
* *M/S* *Koli III* (nyk. ''M/S BlueWhite Eagle''), Suomen pisin järviristeily- ja reittiliikennealus
* S/S Koli, suomalainen vuonna 1902 rakennettu matkustajahöyrylaiva
* kolibakteeri, bakteeri
* Koli, suomalainen sukunimi. Tunnettuja nimenkantajia ovat:
**Aleksi Koli (s. 1997), YouTube-videoiden tekijä
**Antti Koli, valokuvaaja ja tietokirjailija
**Arvi Koli (1918–2010), poliisi ja tietokirjailija
**Lauri Koli (1929–2022), biologi ja tietokirjailija
**Mari Koli, yritysjohtaja
**Markku Koli (s. 1953), kenraaliluutnantti
**Paavo Koli (1921–1969), sosiologi, Tampereen yliopiston rehtori, Mannerheim-ristin ritari
**Sakari Koli (1800–1865), maanviljelijä ja valtiopäivämies
**Sanni Koli (s. 2000), salibandyn pelaaja
Kammioväliseinäaukko

**Kammioväliseinän aukko** () on synnynnäinen sydänvika, josta kärsivän kammioväliseinässä on aukko. Monilla reikä on pieni ja umpeutuu ensimmäisen elinvuoden aikana. Kyseessä on yleisin rakenteellinen sydänvika. Jos aukko on pieni, se ei häiritse sydämen toimintaa, mutta suuri aukko voi johtaa sydämen vajaatoiminnan oireisiin jo viikoissa. Sydänvikaa voidaan hoitaa korjausleikkauksin, ja sydämen vajaatoiminnan hoidossa käytetään lääkkeitä.

## Katso myös
*Eteisväliseinän aukko

## Lähteet
Darrell Walker

**Darrell Walker** (s. 9. maaliskuuta 1961 Chicago, Illinois) on yhdysvaltalainen koripallovalmentaja ja kilpauransa päättänyt koripalloilija. Pelaajauransa jälkeen Walker on toiminut pää- tai apuvalmentajana useissa seuroissa, viimeisimpänä NBA-seuranaan New York Knicks vuosina 2012–2014.

## Lähteet

## Aiheesta muualla
* NBA:n pelaajaprofiili 
* Pelaajatilastot Basketball-Reference.com
Lights Out

**Lights Out** voi tarkoittaa muun muassa seuraavia asioita:

## Musiikki
### Albumit
* *[[Lights Out (Antimatterin albumi)]]*, 2003
* *[[Lights Out (Graveyardin albumi)]]*, 2012
* *[[Lights Out (Ingrid Michaelsonin albumi)]]*, 2014
* *[[Lights Out (Lil Waynen albumi)]]*, 2000
* *[[Lights Out (Peter Wolfin albumi)]]*, 1984
* *[[Lights Out (Silverlinen albumi)]]*, 2013
* *[[Lights Out (Sugarcultin albumi)]]*, 2006
* *[[Lights Out (UFOn albumi)]]*, 1977

### Kappaleet
* ”Lights Out”, Ivor Gurney säveltämä klassisen musiikin kappale
* ”Lights Out (Breaking Benjaminin kappale)”
* ”Lights Out" (Rick Astleyn kappale)”
* ”Lights Out" (Santigoldin kappale)”
* ”Lights Out" (Silverlinen kappale)”

### Muut
* *[[Lights Out (radiokuunnelmasarja)|Lights Out]]*, yhdysvaltalainen radiokuunnelmasarja
* *[[Lights Out (elokuva)|Lights Out]]*, David F. Sandbergin kauhuelokuva
Forsmo–Hoting-rata

**Forsmo–Hoting-rata** on Ruotsin rataverkkoon kuuluva poikittainen ratayhteys, joka yhdistää Inlandsbanan-radan pohjoisen -rataosan -rataan. Rataosan pituus on 121&nbsp;kilometriä, se on yksiraiteinen ja sähköistämätön, ja sillä on ainoastaan tavaraliikennettä. Radan rakensi Ruotsin valtio, ja se on valtion omistuksessa.

## Historia
Rautatie Hotingiin oli valmis 1915, kun Inlandsbananin osuus Östersundista valmistui. Hieman myöhemmin aloitettiin Hotingista alkavan Ruotsin itärannikolle suuntautuvan poikkiradan rakentaminen metsäteollisuustuotteiden kuljettamisen helpottamiseksi. Poikkirata avattiin henkilö- ja tavaraliikenteelle vuonna 1925, ja sen toiseksi päätepisteeksi tuli Forsmon rautatieasema Bräcken ja Bodenin välisellä pääradalla. Poikkiradan liikenteen lähtö- ja määräpaikaksi tuli kuitenkin pääradalla 15 kilometriä Forsmosta etelään sijaitseva Långselen risteysasema.

Aluksi kaikki liikenne hoidettiin höyryvetoisena. Henkilöliikenteessä siirryttiin moottorivaunujen eli kiskobussien käyttöön 1930-luvulta lähtien, kun käyttöön tulivat Hilding-Carlssonin valmistamat kiskobussit. Henkilöliikenteessä käytettiin 1950-luvulta alkaen Y6-sarjan sekä vuodesta 1980 alkaen Y1-sarjan moottorivaunuja. Henkilöliikenne lakkautettiin vuonna 1985.

Tavaraliikenteessä höyryvetureista siirryttiin dieselvetureihin 1950-luvulla, jolloin yleisin veturisarja oli T21. Radan kunnostuksen myötä mahdollistuivat korkeammat akselipainot, ja vetureina alettiin käyttää raskaampia T43- ja T44-sarjojen dieselvetureita.

## Lähteet
Andreas Helling

**Andreas Helling** (s. 1975 Norrköping) on suomalainen sellisti. 

Helling aloitti sello-opinnot kuusivuotiaana Turun konservatoriossa. Hänen ensimmäinen opettajansa oli Matti Vuoristo, sen jälkeen hän oli Timo Hanhisen oppilaana, ja 1992 hän siirtyi opiskelemaan Tukholmaan Kuninkaalliseen musiikkikorkeakouluun. Seuraavana vuonna hän aloitti opinnot Sibelius-Akatemiassa opettajinaan Martti Rousi, Victoria Yagling ja Raimo Sariola.

Helling voitti 2002 kolmannen palkinnon Turun sellokilpailussa ja valmistui Sibelius-akatemiasta korkeimmin arvosanoin. Hän on osallistunut useille mestarikursseille. Hän on antanut resitaaleja ja soittanut useiden orkestereiden kanssa niin Suomessa kuin ulkomaillakin. Hän soittaa isänsä Lennart Hellingin, Turun kaupunginorkesterin entinen konserttimestarin, ja veljensä viulisti Carl-Magnus Hellingin kanssa Trio Hellingissä. Hän on Turun filharmonisen orkesterin selloryhmän äänenjohtaja. Myös äiti on muusikko, pianisti Pirkko Helling.

## Lähteet

## Aiheesta muualla
*Sinfonia Lahti 
*Turun Sanomat
Toblach

**Toblach** () on kunta Italian pohjoisosassa Trentino-Etelä-Tirolin autonomisella alueella Etelä-Tirolin maakunnassa lähellä Itävallan rajaa. Toblachin pinta-ala on 126,56 neliökilometriä ja se sijaitsee 1&nbsp;256 metriä merenpinnan tason yläpuolella. Vuonna 2013 kunnan asukasluku oli 3&nbsp;395. Väestöstä pääosa on saksankielisiä.

## Lähteet

## Aiheesta muualla

* Kunnan internet-sivut (saksaksi ja italiaksi)
Simmone Jade MacKinnon

**Simmone Jade MacKinnon** (s. 19. maaliskuuta 1973 Mount Isa, Queensland, Australia) on australialainen näyttelijätär, joka muistetaan parhaiten Stevie Hall -nimisestä hahmosta sarjassa McLeodin tyttäret. Hän esiintyi ohjelmassa vuodesta 2003 vuoteen 2009, jolloin sarjan viimeinen kausi esitettiin. MacKinnonilla on yksi lapsi.
Timi Lexikon

**Timi Lexikon** (oikealta nimeltään **Timo Leskinen**, s. 21. maaliskuuta 1985 Muuruvesi) on savolainen rap- / hip hop -artisti. Hän aloitti musiikin tekemisen 2000-luvun alussa Wrongones-nimisessä bändissä artistinimellä *Toma*. Nykyään Timi Lexikonin keikoilla vaikuttaa Sauruksesta tuttu Pirkka Räisänen.

## Historia
Timin ensimmäinen soolojulkaisu oli omakustannemixtape *[[Kuka on Timi Lexikon]]*, joka julkaistiin vuonna 2006. Karma Musiikki julkaisi 2. kesäkuuta 2010 hänen debyyttialbuminsa *[[Vähät valitan]]*. Maaliskuussa 2012 julkaistiin musiikkivideo Timi Lexikonin kappaleesta "Moon kuu". Kesäkuussa julkaistiin musiikkivideon kera kappale "Tää kesä". Kolmas single "Perhosefekti" julkaistiin maaliskuussa 2013. Kappaleita seurasi Timi Lexikonin toinen studioalbumi *[[Sinä, minä & musa]]*, joka julkaistiin 31. toukokuuta 2013. Albumi nousi 26. sijalle Suomen virallisella albumilistalla.

Aktiivisesti keikkaillut artisti julkaisi tuplasinglen "Ilosofiaa / Juuret" 17. kesäkuuta 2015. Ilosofiaa kappaleesta tehtiin myös musiikkivideo.

Vuonna 2018 Timi solmi levytyssopimuksen New Art Recordsin kanssa ja julkaisi singlet Täydellisyydestä seuraava, Tornado ja Lasersade. Vuonna 2020 ilmestyi albumi nimeltä Kerros. Tuottajina levyllä kuuluvat mm. Cheekille hittejä tehtaillut Millionaire Men, Paperi T:n taustalla vaikuttanut Kalifornia-Keke sekä The-City ja Timin aiempien hittien takaa löytyvä Ilkka Valtee.

Huhtikuussa 2021 Timi julkaisi Kipinä EP:n.

Timi Lexikon on vaikuttanut myös Mikko Varjamon kanssa witch house -duossa Postikortteja Helvetissä sekä Sauna Ent. -yhtyeessä.

## Diskografia
### Albumit
* *[[Vähät valitan]]* (2010)
* *[[Sinä, minä & musa]]* (2013)
* *[[Kerros (albumi)|Kerros]]* (2020)

### Singlet

* *Reivaa* (2010)
* *[[Show jatkuu]]* (DJ Mobsterin, Kymppilinjan, Brädin ja Mikael Gabrielin kanssa) (2010)
* *[[Moon kuu]]* (2012)
* *[[Tää kesä]]* (2012)
* *[[Perhosefekti (kappale)|Perhosefekti]]* (2013)
* Ilosofiaa/Juuret (2015)
*Täydellisyydestä seuraava (2018)
*Tornado (2018)
*Lasersade (2018)
*Elokuvis (2019)
*Uskon sua (2019)

### Mixtapet
* *[[Kuka on Timi Lexikon]]* (2006)

### EP:t
* Kipinä (2021)
*Wrongones - Äänite (2003)
* Sauna Ent. - Ulos laatikosta (2007)

### Kokoelmat
* Syvällä Pelissä - Kokoelma vol. 1, 2008 ("Votkapullo")

### Muut julkaisut
* Minne matka (nettijulkaisu, nimellä Toma, 2004)

### Vierailijana

### Musiikkivideot
*Saurus - Uuteen maailmaan feat. Timi Lexikon, 2009
*Dacia - Liikaa sulta odotin feat. Timi Lexikon, 2009
*Timi Lexikon - Reivaa, 2010
*Timi Lexikon - Huasteleppa levveemmin, 2010
*Timi Lexikon - Perhosefekti, 2013
*Timi Lexikon - Ilosofiaa, 2015
*Kesken - Wodaa, 2016
*Timi Lexikon - Tornado, 2018

## Lähteet

## Aiheesta muualla
*Savon Sanomien haastattelu 20.7.2009 
*Elektropäissään-blogin haastattelu 3.4.2010
*Timi Lexikonin kotisivut
*Facebook: Timi Lexikon
Turun sellokilpailu

**Turun sellokilpailu** on joka neljäs vuosi Turussa järjestettävä sellokilpailu, joka järjestettiin ensimmäisen kerran 1972. Alkuun se järjestettiin joka kolmas vuosi. Kilpailuun saavat osallistua kaikki alle 30-vuotiaat Suomen kansalaiset. Kilpailun järjestää Turun Soitannollinen Seura.

Kilpailuun on jo useaan otteeseen tilattu uusi suomalainen teos pakolliseksi kappaleeksi. Kilpailu on ainoa kansallinen sellokilpailu Suomessa. Poikkeuksellisesti vuonna 1990 se oli pohjoismainen.

## Kilpailun voittajat
*1972 Raimo Sariola & Timo Hanhinen
*1975 Risto Poutanen
*1978 Pauli Heikkinen
*1982 Martti Rousi
*1986 Riitta Pesola
*1990 Tuija Rantamäki
*1994 Susanna Mälkki & Roi Ruottinen
*1998 Panu Luosto
*2002 Tuomas Ylinen
*2006 Samuli Peltonen
*2010 Tomas Nuñez-Garcés
*2014 Senja Rummukainen
*2018 Leonardo Chiodo
*2022 Tatu Kauppinen
*2026 Artturi Aalto

## Lähteet